Putnupio tvenkinys
Putnupio tvenkinys – tvenkinys Lietuvoje, Kėdainių rajone, 7 km į pietus nuo Josvainių miestelio. Sudarytas užtvenkus Putnupio upę (Šušvės intakas) 1,3 km nuo jos žiočių. Tvenkinio ilgis iš vakarų į rytus – 0,88 km, plotis – iki 0,1 km. Altitudė 39,5 m. Krantai žemi, kai kur apaugę krūmais. Aplinkui plyti dirbami laukai. Žemiau užtvankos prasideda Šušvės kraštovaizdžio draustinis. Į pietus įsikūręs Kampų II kaimas. Tvenkinio užtvanka eina kelias  2031  Juodkaimiai–Kunioniai–Kampai II .